Bielsko kareivių kapinės
Bielsko kareivių kapinės (lenk. Cmentarz wojenny w Bielsku Podlaskim) – Pirmojo pasaulinio karo ir Antrojo pasaulinio karo karių kapinės Lenkijos Bielsko mieste, rytinėje miesto dalyje, prie kelio link Bialoviežos. Kapinės įkurtos 1914 m. Daugiausia žmonių buvo palaidota 1915 m. 31 kape palaidoti vokiečių kareiviai, dėl kitų kapų nėra tiksliai žinoma. Kapinėse išlikę du granito kryžiai ant kurių yra užrašyta mirusiųjų vardai. 1998 m. rugpjūčio 26 d. kapinės įtrauktos į Palenkės vaivadijos saugomų istorijos paminklų sąrašą.